IDEAS

**PARA UNHA HOMILÍA CON NENOS**

28 MAIO 2023

**Xesús en Pentecoste envíanos**

**o Espírito que nos VIVIFICA**

1. **VER: A regadeira**

- Fano fálanos da regadeira. Para que serve? Para regar. Pero unha regadeira necesita o brazo que bota auga e a parte de abaixo, se non a auga non pararía dentro. Pois o noso labor é ir pola vida regando no cole, na familia, onde hai calor, ou haxa tristeza, ou alguén necesite algo…, eu rego, eu dou, comparto.

***É bonito estar como unha regadeira?***

***Por que?***

2.**XULGAR: Xesús envíanos o Espírito que nos vivifica**

- Na 1ª lectura deste domingo, o libro dos Feitos cóntanos que o día de Pentecoste os apóstolos **“enchéronse todos de Espírito Santo**” que veu en forma de linguas de lume. É no evanxeo de Xoán aparecen os apóstolos cheos de medo aos xudeus e entrou Xesús e díxolles: ***“Paz convosco… Recibide o Espírito Santo”.***

**QUe NOS QUERE DICIR XESÚS?**

- O día de Pentecoste os apóstolos **reciben o Espírito Santo** e empezan a facer as obras de Deus, a construír a Igrexa de Xesús, esqueceron o medo e lanzáronse a ser valentes testemuñas de Xesús e xa nada foi capaz de paralos.

- Hoxe somos **nós os que recibimos o Espírito**, El vén darnos todo o que necesitamos: alegría, graza, forza para anunciar a Xesús con obras e palabras, esperanza, amor e entrega a Xesús e á Igrexa, compromiso con ela, fe forte…

- Por iso Fano, falándonos da regadeira, lémbranos que **non nos esquezamos de enchela** Como? Rezando a Xesús e ao seu Espírito: “Señor axúdame, cóidame, enche a miña vida interior”… E indo a Misa… Para iso soster (a vida) na base de Xesús: é importante coñecer a Xesús e ao seu Espírito e recibilo nos sacramentos.

- Pero **Xesús necesítate** para ir regando alí onde esteas: no cole ou na familia, rega alegría, axuda, compaixón, esperanza, humor, fe… E onde esteas ti irá o Espírito contigo.

***Que che pide Xesús?***

**3.ACTUAR: VIVIFICA co Espírito a túa vida e a dos demais**

- Pide a axuda do Espírito para que a túa vida non se “murche”: *Ven Espírito Santo, e acende no meu corazón o lume do teu amor.*

- Lembra que na confirmación recibimos a forza do Espírito para ser as súas testemuñas hoxe e pertencer ao grupo de Xesús.

- Vivifica a túa vida e a dos demais e aprende a canción de Fano: *“Eu quero estar como unha regadeira, cheo de ti nunha pouca terra, sementando amor, estando sempre ao teu lado, eu quero ser un benaventurado”.*

***Que imos facer?***

**LECTURAS**

**HECHOS 2,1-11:** *Enchéronse todos de Espírito Santo e empezaron a falar.*

**SALMO 103:**

**Envía o teu Espírito, Señor, e renova a cara da terra.**

**1 CORINTIOS 12, 3b-7. 12-13**: *Fomos bautizados nun mesmo Espírito, para formar un só corpo.*

**XOÁN 20, 19-23:** *Como o Pai me enviou, así tamén vos envío eu; recibide o Espírito Santo.*

|  |
| --- |
| **Narrador:** Á noitiña daquel día, o primeiro da semana, estaban os discípulos nunha casa, coas portas pechadas por medo aos xudeus. E nisto entrou Xesús, púxose no medio e díxolles:  **Xesús:** *-«Paz convosco».*  **Narrador:** E, dicindo isto, ensinoulles as mans e o costado. E os discípulos enchéronse de alegría ao ver o Señor. Xesús repetiu:  **Xesús: *-****«Paz convoco. Como o Pai me enviou, así tamén vos envío eu».*  **Narrador:** E, dito isto, soprou sobre eles e díxolles:  X**esús:** -*«Recibide o Espírito Santo; a quen lles perdoes os pecados, quédanlles perdoados; a quen llos reteñades, quédanlles retidos».*  ***Palabra do Señor.***  ***(Narrador-Xesús).*** |